**УТВЪРДИЛИ: /п./ /п./\*съгл. чл. 2 от ЗЗДЛ**

**инж. Луко Маринов инж. Вельо Илиев**

**Управител Управител**

**П р о т о к о л**

**от работата на комисия, назначена със Заповед № Зп-080/17.10.2017 г. за разглеждане, оценка и класиране на подадените оферти в процедура за възлагане** **на обществена поръчка на стойност по чл. 20, ал. 3 от ЗОП чрез обява за събиране на оферти по реда на чл. 187, ал. 1 от ЗОП с предмет: "Текущ ремонт на пътя (изкърпване) от края на регулацията на с. Елешница до обект „Елешница“, ситуиран в ПИ 021036, землище с. Елешница, община Разлог, област Благоевград – Етап 2-изкърпване на участък от КМ.0+000 до КМ.2+100”**

Днес, 17.10.2017 г., в 11:00 часа на основание Заповед № Зп-080/17.10.2017 г. за назначаване на комисия за разглеждане, оценка и класиране на оферти в горепосочената процедура, в офиса на “Екоинженеринг-РМ” ЕООД се събра комисия в състав:

1. инж. Атанас Меченов - Ръководител направление "ПТД";
2. инж. Светлин Веселинов - Експерт "Инвеститорски контрол";
3. адв. Ива Ботева – външен експерт юрист, правен консултант по Договор № Д-005/26.01.2017г.

със задача да разгледа постъпилите оферти в срок до 17:00 часа на 16.10.2017г., за участие в процедура за възлагане на обществена поръчка с предмет: **"Текущ ремонт на пътя (изкърпване) от края на регулацията на с. Елешница до обект „Елешница“, ситуиран в ПИ 021036, землище с. Елешница, община Разлог, област Благоевград – Етап 2-изкърпване на участък от КМ.0+000 до КМ.2+100”**

**І. Комисията по провеждане на процедурата констатира следното:**

Обявата по чл. 187, ал. 1 от ЗОП е публикувана в Профил на купувача на интернет страницата на "Екоинженеринг-РМ" ЕООД: [www.ecoengineering-rm.bg](http://www.ecoengineering-rm.bg) на 29.09.2017 г. На същата дата е изпратена до АОП Информация за публикувана в профила на купувача обява за обществена поръчка на стойност по чл. 20, ал. 3 от ЗОП. В обявата и информацията е определен срок за представяне на оферти до 17:00 часа на 16.10.2017 г.

В рамките на определения срок са постъпили две оферти:

- «Растер-Юг» ООД – вх. № ПООП-033/16.10.2017 г., 9.20 ч;

- «Де Ста-Д» ЕООД, с вх. № ПООП-034/16.10.2017г., 11,40 ч.

Членовете на комисията подписаха декларации по чл. 103, ал. 2 от ЗОП и отвориха офертата.

На заседанието присъства представител на участника «Растер-Юг» ООД.

**IІ. Комисията продължи работата си с разглеждане на офертите при условията на ЗОП и ППЗОП.**

1. «Растер-Юг» ООД – вх. № ПООП-033/16.10.2017 г., 9.20 ч.

На основание чл. 97, ал. 3 от ППЗОП, Комисията отвори офертата и обяви ценовото предложение на участника. Предложената цена е 58 949,02 (петдесет и осем хиляди деветстотин четиридесет и девет лева и две ст.) без ДДС, като стойността не надхвърля прогнозната стойност от 60000лв. без ДДС, посочена от Възложителя в Информацията за публикувана в профила на купувача обява за обществена поръчка на стойност по чл. 20, ал. 3 от ЗОП. Комисията прегледа и оповести съдържанието на офертата.

1. «Де Ста-Д» ЕООД, с вх. № ПООП-034/16.10.2017г., 11,40 ч.

На основание чл. 97, ал. 3 от ППЗОП, Комисията отвори офертата и обяви ценовото предложение на участника. Предложената цена е 58 979,64 (петдесет и осем хиляди деветстотин седемдесет и девет лева и шестдесет и четири ст.) без ДДС, като стойността не надхвърля прогнозната стойност от 60000лв. без ДДС, посочена от Възложителя в Информацията за публикувана в профила на купувача обява за обществена поръчка на стойност по чл. 20, ал. 3 от ЗОП. Комисията прегледа и оповести съдържанието на офертата.

С това публичната част от заседанието приключи.

**II. Комисията продължи работата си в закрито заседание с комплексна оценка на предложенията съгласно методиката за оценка.**

1. «Растер-Юг» ООД – вх. № ПООП-033/16.10.2017 г., 9.20 ч.

Оценка по показател (П1) Предлагана цена

Съгласно утвърдената методика, оценките на офертите по този показател се изчисляват по формулата:

**П1 = (Цmin / Цi) х 100 = .......... (брой точки),**

Където:

Цi е предложената цена за поръчката в лева без ДДС съгласно Ценовото предложение на съответния участник.

Цmin е най-ниската предложена цена за съответната поръчката в лева без ДДС съгласно Ценовите предложения на всички участници.

**П1=**58 949,02: 58 949,02 х 100 = 100 точки.

Оценка по показател **(П2) Срок за изпълнение**

**П2 = (Сmin / Сi) х 100 = .......... (брой точки),**

Където:

Сi е предложения срок за изпълнение на поръчката в лева без ДДС съгласно Техническото предложение на съответния участник.

Сmin е най-краткия срок, предложен за съответната поръчка.

Участникът предлага срок за изпълнение – 5 дни, който е минималният предложен срок, съответно по формулата получава 100 точки за показател П2.

**Оценка по показател П3 - Техническа обезпеченост**

Съгласно методиката, оценката по този критерий се формира на декларираното в Техническото предложение наличие на собствена или наета асфалтова база и нейната отдалеченост от обекта. С оглед на факта, че обектът се намира в планински район и по-голямото разстояние ще повлияе на техническите качества на полагания асфалт, оценяването по този критерий се извършва по следния начин:

1. 100 точки ще получат офертите, които разполагат със собствена или наета асфалтова база на не повече от 20 км от обект Елешница.
2. 60 точки ще получат офертите, които разполагат със собствена или наета асфалтова база на повече от 20 км и по-малко от 30 км от обект Елешница.
3. 40 точки ще получат офертите, които разполагат със собствена или наета асфалтова база на повече от 30 км и по-малко от 40 км от обект Елешница.
4. 0 точки ще получат офертите, които не разполагат със собствена или наета асфалтова база, или разполагат с такава, находяща се на повече от 40 км от обект Елешница.

Участникът е представил Договор за наем на асфалтова база, находяща се в с. Баня, община Разлог. Проверката на Комисията сочи, че с. Баня се намира на 12,5 км от с. Елешница, поради което Комисията оценява офертата на участника по показател П3 със сто точки.

**Комплексна оценка на офертата:**

**КО = П1 х 60% + П2 х 20%+ П3 х 20%,**

**КО = 100х 60% + 100 х 20%+ 100 х 20% = 100 точки**

1. «Де Ста-Д» ЕООД, с вх. № ПООП-034/16.10.2017г., 11,40 ч.

Оценка по показател (П1) Предлагана цена

58 949,02: 58 979,64 х 100 = 99,95 точки

Оценка по показател **(П2) Срок за изпълнение**

Участникът предлага срок за изпълнение – 30 дни.

5:30х100=16,67 точки.

Оценка по показател **П3 - Техническа обезпеченост**

Участникът е представил договор за наем на асфалтова база в с. Обидим. Проверката показва, че същото се намира на 20 км от с. Елешница, поради което участникът получава по показател П3 100 точки.

**Комплексна оценка на офертата:**

**КО = П1 х 60% + П2 х 20%+ П3 х 20%,**

**КО = 99,95 х 60% + 16,67 х 20%+ 100 х 20% = 59,97+3,33+20=83,30 точки**

**III. Комисията обяви класирането на офертите:**

1. **На първо място – офертата на участника «Растер – Юг» ООД с комплексна оценка - 100 точки.**
2. **На второ място – офертата на участника «Де Ста-Д» ЕООД с комплексна оценка – 83,30 точки.**
3. **Във връзка с гореизложеното и на основание чл. 97, ал. 4 от ППЗОП, Комисията изготви настоящия протокол, с който**

1. Предлага на Възложителя да сключи договор за обществена поръчка по чл. 20, ал. 3 от ЗОП с предмет: **"Текущ ремонт на пътя (изкърпване) от края на регулацията на с. Елешница до обект „Елешница“, ситуиран в ПИ 021036, землище с. Елешница, община Разлог, област Благоевград – Етап 2-изкърпване на участък от КМ.0+000 до КМ.2+100** с "Растер-Юг" ООД.

2.Предлага на Възложителя да утвърди настоящия протокол, като при утвърждаване на протокола, същият се изпраща на електронната поща на участника и се публикува в Профила на купувача в рамките на един ден.

Комисията закри заседанието си на 17.10.2017 г. в 13.00 ч.

**К О М И С И Я:**

1. ../п./съгл. чл. 2 от ЗЗЛД

/ Атанас Меченов /

2. . ../п./съгл. чл. 2 от ЗЗЛД

/ Светлин Веселинов/

3. . ../п./съгл. чл. 2 от ЗЗЛД

/ Ива Ботева /